'''Sønderskov Overdrev''' er et 29 [[hektar]] stort    [[overdrev]] ved nordbredden af [[Suså]]en, nord for [[Holmegårds Mose]] og ca. 6 km vest for [[Haslev]] i [[Næstved Kommune]]. Overdrevet,  der er hjemsted for adskillige fugle- og plantearter, blev [[Naturfredning i Danmark|fredet]] i 1989 for  at genskabe og opretholde området som [[overdrev|græsningsoverdrev]], da det  var begyndt at vokse til på grund af manglende græsning.<ref name=DN>[https://www.fredninger.dk/fredning/soenderskov-overdrev/ Om fredningen af Sønderskov Overdrev] på fredninger.dk hentet 28. marts 2021</ref> <ref>[https://www2.blst.dk/nfr/07779.00.pdf Fredningskendelse 1989]</ref> Sønderskov Overdrev er en del af [[Natura 2000]]-[[Natura 2000-område nr. 163 Suså, Tystrup-Bavelse Sø, Slagmosen, Holmegårds Mose og Porsmose|område nr. 163 Suså, Tystrup-Bavelse Sø, Slagmosen, Holmegårds Mose og Porsmose]], og er både [[habitatområde]] og [[fuglebeskyttelsesområde]]<ref>[https://mst.dk/media/130850/n163_n2000plan_2016_21.pdf Naturplanen for Natura 2000-område nr. 163] {{Webarchive|url=https://web.archive.org/web/20210412233414/https://mst.dk/media/130850/n163_n2000plan_2016_21.pdf |date=12. april 2021 }} på mst.dk hentet 27. marts 2021</ref>
== Landskabet ==
Sønderskov Overdrev er et overvejende tørt og [[kalk]]rigt græsningsområde, men i perioder kan der dog være ret fugtigt. Et enkelt sted findes en lille dam. Spredt rundt om overdrevet står buske og krat af især [[tjørn]] og [[slåen]]. Overdrevet afgrænses mod nordvest, vest og syd af Susåen, mod nord af en nåletræsplantage og mod øst af et mindre løvskovsområde.<ref name=DN/>
== Plantelivet ==
Sønderskov Overdrev er en usædvanlig artsrig lokalitet med en mosaik af tørbundsvegetation, fugtige moseprægede områder og kulturpåvirkede områder. [[Tyndakset gøgeurt]] forekom tidligere i stort tal, og den havde her sin største bestand i det nu nedlagte [[Storstrøms Amt]]. I udkanten af området er fundet ganske få individer af [[engblomme]] , og på lokaliteten vokser en af vores sjældneste planter, nemlig den [[rødliste]]de [[rank viol]]. Man kan også være heldig at finde [[lav skorsoner]], som er en art knyttet til [[hede]]r og ugødede overdrev og derfor ualmindelig på Sjælland. Andre arter i det fredede område er [[hulkravet kodriver]], [[krybende læbeløs]], [[engnellikerod]], [[almindelig mjødurt]], [[lav tidsel]], [[trenervet snerre]], [[kornet stenbræk]], [[hundeviol]], [[engkabbeleje]], [[slåen]] og desværre også [[kæmpebjørneklo]].<ref name=DN/>
== Dyrelivet ==
Der findes et rigt fugleliv på Sønderskov Overdrev. Det gælder især en række småfugle, som er knyttet til skov, krat og delvis åbne flader. Blandet andet kan nævnes [[tornsanger]]en, som trives godt på overdrevet, der desuden er et godt terræn for [[nattergal]]. Hvis man er heldig, er det også muligt at se [[rødrygget tornskade]].<ref name=DN/>
==Kilder og henvisninger==
{{reflist}}
*[https://www.naestved.dk/media/yf3ctryg/plejeplan_s%C3%B8nderskov-overdrev.pdf  Pleje- og driftsplan for Sønderskov Overdrev - Næstved] {{Webarchive|url=https://web.archive.org/web/20201028060914/https://www.naestved.dk/media/yf3ctryg/plejeplan_s%C3%B8nderskov-overdrev.pdf |date=28. oktober 2020 }}
{{billedesavnes}}
{{Coord|55|19|8.45|N|11|49|23.84|E|type:landmark|display=title}}
[[Kategori:Fredede arealer i Danmark]]
[[Kategori:Næstved Kommunes geografi]]
Naturbeskyttelse